Úradný vestník L 108 , 27/04/1999 S. 0052 - 0056



Rozhodnutie Komisie z 23. apríla 1999 stanovujúce osobitné podmienky upravujúce dovoz výrobkov rybolovu a akvakultúry pochádzajúce z ostrova Maurícius (oznámené pod dokumentom číslo C(1999) 921) (Text s významom pre EHP) (1999/276/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991 o hygienických predpisoch pre produkciu a uvádzanie výrobkov rybolovu [1] na trh, naposledy zmenenú a doplnenú smernicou 97/79/ES [2] a najmä na jej článok 11, (1) keďže odborník z Komisie vykonal inšpekčnú návštevu ostrova Maurícius, aby overil podmienky, za ktorých sa vyrábajú, skladujú a expedujú do Spoločenstva výrobky rybolovu; (2) keďže právne predpisy ostrova Maurícius v oblasti hygienických kontrol, a sledovania výrobkov rybolovu je možné považovať za rovnocenné s ustanoveniami smernice 91/493/EHS; (3) keďže na ostrove Maurícius sú "Úradné veterinárne služby (OVS) Ministerstva poľnohospodárstva, rybolovu a družstiev" schopné účinne overovať dodržiavanie platných právnych predpisov; (4) keďže postup pre získanie osvedčenia o zdravotnej nezávadnosti uvedený v článku 11 ods. 4 písm. a) smernice 91/493/EHS musí zahŕňať tiež definíciu vzoru osvedčenia, minimálne požiadavky na jazyk alebo jazyky, v ktorých musí byť osvedčenie vypracované a funkciu osoby, ktorá je zmocnená ho podpísať; (5) keďže podľa článku 11 ods. 4 písm. b) smernice 91/493/EHS je nutné pripevniť na balenie výrobkov rybolovu značku udávajúcu názov tretej krajiny a schvaľovacie/registračné číslo prevádzky, výrobného plavidla, chladiarenského skladu alebo mraziarenského plavidla, z ktorého produkty pochádzajú; (6) keďže podľa článku 11 ods. 4 písm. c) smernice 91/493/EHS musí byť vypracovaný zoznam schválených/zaregistrovaných prevádzok, výrobných plavidiel, chladiarenských skladov; keďže musí byť vypracovaný tiež zoznam mraziarenských plavidiel zaregistrovaných v zmysle smernice Rady 92/48/EHS [3]; keďže tieto zoznamy musia byť vypracované na základe oznámenia od Úradných veterinárnych služieb Komisii; keďže za zaistenie súladu s ustanoveniami stanovenými na tento účel v článku 11 ods. 4 smernice 91/493/EHS preto zodpovedajú Úradné veterinárne služby (OVS); (7) keďže Úradné veterinárne služby vydali oficiálne uistenia, že budú dodržiavané pravidlá uvedené v kapitole V prílohy k smernici 91/493/EHS a splnené požiadavky na schválenie alebo registráciu prevádzok, výrobných plavidiel, chladiarenských skladov alebo mraziarenských plavidiel, ktoré sú rovnocenné s požiadavkami stanovenými uvedenou smernicou; (8) keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 "Úradné veterinárne služby (OVS) Ministerstva poľnohospodárstva, rybolovu a družstiev" je príslušný úrad na ostrove Maurícius, ktorý overuje a potvrdzuje, že výrobky rybolovu a akvakultúry spĺňajú požiadavky smernice 91/493/ES. Článok 2 Výrobky rybolovu a akvakultúry s pôvodom na ostrove Maurícius, musia spĺňať nasledovné podmienky: 1. ku každej zásielke musí byť priložený očíslovaný originál osvedčenia o zdravotnej nezávadnosti, ktorý je riadne vyplnený, podpísaný, s uvedením dátumu a vyhotovený na jednom liste v súlade so vzorom uvedeným v prílohe A k tomuto dokumentu; 2. výrobky musia pochádzať zo schválených prevádzok, výrobných plavidiel, chladiarenských skladov alebo zaregistrovaných mraziarenských plavidiel uvedených v zozname v prílohe B tohto dokumentu; 3. s výnimkou prípadu zmrazených výrobkov rybolovu vo veľkom množstve určených na výrobu konzervovaných potravín, všetky balenia musia byť nezmazateľne označené slovom "MAURÍCIUS" a schvaľovacím/registračným číslom prevádzky, výrobného plavidla, chladiarenského skladu alebo mraziarenského plavidla, z ktorého výrobky pochádzajú. Článok 2 1. Osvedčenia uvedené v článku 2 odsek 1 sa musia vypracovať aspoň v jednom úradnom jazyku členského štátu, kde sa kontroly vykonávajú. 2. Osvedčenia musia uvádzať meno, funkciu a podpis zástupcu Úradných veterinárnych služieb a ich úradnú pečiatku, ktorej farba je odlišná od farby ostatných údajov. Článok 3 Toto rozhodnutie je adresované členským štátom. V Bruseli 23. apríla 1999 Za Komisiu Franz Fischler člen Komisie [1] Ú. v. ES L 24, 30.1.1998, s. 31. [2] Ú. v. ES L 268, 24.9.1991, s. 15. [3] Ú. v. ES L 187, 7.7.1992, s. 41. -------------------------------------------------- PRÍLOHA A +++++ TIFF +++++ +++++ TIFF +++++ -------------------------------------------------- PRÍLOHA B I. ZOZNAM SCHVÁLENÝCH PREVÁDZOK Číslo | Názov | Adresa | DVS/TF/1 | Mauritius Tuna Fishing & Canning Enterprises Ltd | Port Louis | DVS/F/8 | Seskel Ent. Ltd | Riche Terre | DVS/F/10 | Le Rouget Ltd Cap Malheureux | Cap Malheureux | --------------------------------------------------